stanford-oval/wikipedia huggingface dataset:
แคว้นปุลยา
แหล่งข้อมูลอื่น

เว็บไซด์อย่างเป็นทางการของแคว้นปุลยา (อิตาลี)
เว็บไซด์ท่องเที่ยวของแคว้นปุลยา
พื้นที่การ์กาโน
แคว้นมาร์เค

| แคว้นมาร์เค Regione Marche (อิตาลี) |
| --- | --- |
แคว้น
   ธง ตราอาร์ม
เพลง: อินโนเดลเลมาร์เค
แผนที่ประเทศอิตาลีแสดงที่ตั้งของแคว้นมาร์เค
ประเทศ: อิตาลี
เมืองหลัก: อังโคนา
การปกครอง
 • ประธานแคว้น: ลูคา เชริชโชลี
พื้นที่
 • ทั้งหมด: 9,366 ตร.กม. (3,616 ตร.ไมล์)
ประชากร (31 พ.ย. 2023)
 • ทั้งหมด: 1,481,466 คน
 • ความหนาแน่น: 160 คน/ตร.กม. (410 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
จีดีพี (ตัวเงิน): 41.7 พันล้านยูโร (2553)
จีดีพี (อำนาจซื้อ): 26,500 ยูโร (2551)
เว็บไซต์: www.regione.marche.it
มาร์เค (อิตาลี: Marche) หรือ มาร์ชิส (อังกฤษ: Marches) เป็นแคว้นหนึ่งใน 20 แคว้นของประเทศอิตาลี อยู่ในภาคกลางของประเทศ มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก มีประชากรทั้งหมดประมาณ 1.48 ล้านคน และมีพื้นที่ 9,694 ตารางกิโลเมตร มีเมืองหลักคือ อังโคนา พื้นที่ส่วนใหญ่เป็นภูเขา ยกเว้นเพียงแค่แม่น้ำระหว่างหุบเขา และชายฝั่งทะเลที่มีพื้นที่แคบ ๆ เท่านั้น การคมนาคมในช่วงคริสต์ศตวรรษที่ 19 มีเพียงทางรถไฟที่มาจากโบโลญญาไปยังบรินดีซี พาดผ่านตลอดชายฝั่งทะเลในภูมิภาคแห่งนี้ แต่ในวันนี้การเดินทางจากเหนือไปใต้ ก็มีเส้นทางถนนตัดผ่านแม้กระทั่งในแผ่นดินใหญ่ที่มีภูเขาหนาแน่น
ภูมิศาสตร์

แคว้นมาร์เคมีพื้นที่ครอบคลุม 9,694 ตารางกิโลเมตร มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก ภูมิประเทศส่วนใหญ่เป็นภูเขา ที่ลาดลงจากเขตแนวเขาแอเพนไนน์ในแผ่นดินใหญ่สู่ทะเลเอเดรียติก มีมอนเตเวตโตเร (Monte Vettore) ที่มีความสูง 2,476 เมตรเป็นภูเขาที่สูงที่สุดในแคว้นนี้ ส่วนภูเขาอื่น ๆ ไม่มีลูกไหนที่สูงกว่า 2,000 เมตรเลย พื้นที่ 2 ใน 3 ของแคว้นเป็นภูเขาและมีลำห้วยกว้างหลายสายที่ไหลผ่าน มีชายฝั่งทะเลที่ติดกับทะเลเอเดรียติกยาว 173 กิโลเมตร
การแบ่งเขตการปกครอง

แคว้นมาร์เคแบ่งเขตการปกครองออกเป็น 5 จังหวัด
อังโคนา
อัสโคลีปีเชโน
แฟร์โม
มาเชราตา
ปีซาโรและอูร์บีโน
| จังหวัด | พื้นที่ (ตร> กม.) | ประชากร (31 พ> ย. 2023) | ความหนาแน่น (คน/ตร> กม.) |
| --- | --- | --- | --- |
| จังหวัดอังโคนา Ancona | 1,940 | 461,147 | 237.7 |
| จังหวัดอัสโคลีปีเชโน Ascoli Piceno | 1,228 | 200,820 | 163.5 |
| จังหวัดแฟร์โม Fermo | 859 | 167,110 | 194,5 |
| จังหวัดมาเชราตา Macerata | 2,774 | 302,873 | 109.2 |
| จังหวัดปีซาโรและอูร์บีโน Pesaro e Urbino | 2,564 | 349,516 | 136.3 |
แหล่งข้อมูลอื่น

เว็บไซต์อย่างเป็นทางการของแคว้นมาร์เค (อิตาลี)
แผนที่แคว้นมาร์เค เก็บถาวร 2006-10-17 ที่ เวย์แบ็กแมชชีน
มอนเตโกเนโร
โกมูเน

การแบ่งเขตปกครองในอิตาลี: 
- แคว้น (เส้นสีดำ)
- โกมูเน (เส้นสีเทา)
โกมูเน (อิตาลี: Comune พหูพจน์: comuni) เป็นองค์การปกครองตามกฎหมายของประเทศอิตาลี เทียบได้กับส่วนบริหารเมือง หรือเทศบาล มีหน้าที่ทางทะเบียนพลเรือนทั่วไป อาทิ จดแจ้งเกิดและตาย, ก่อสร้างถนนท้องถิ่น, ออกโฉนด และงานส่วนท้องถิ่นอื่นๆ ผู้บริหารของโกมูเนคือตำแหน่งนายกเทศมนตรี (sindaco) ฝ่ายนิติบัญญัติคือสภาโกมูเน (giunta comunale) ทั้งนายกเทศมนตรีและสมาชิกสภามาจากการเลือกตั้งโดยประชาชน ในปีค.ศ. 2019 ประเทศอิตาลีมีโกมูเนทั้งหมด 7,918 แห่ง
เลดีอาเมเลีย วินด์เซอร์

| เลดี อาเมเลีย วินด์เซอร์ |
| --- | --- |
เลดีอาเมเลีย วินด์เซอร์ ใน ค.ศ. 2012
เกิด: อาเมเลีย โซเฟีย เทโอโดรา แมรี มาร์กาเรต วินด์เซอร์  (1995-08-24) 24 สิงหาคม ค.ศ. 1995 (29 ปี) โรงพยาบาลโรซี เคมบริดจ์ ประเทศอังกฤษ สหราชอาณาจักร
อาชีพ: นางแบบ
บิดามารดา: จอร์จ วินด์เซอร์ เอิร์ลแห่งเซนต์แอนดรูส์ (บิดา) ซิลเวนา โทมาเซลลี (มารดา)
เลดีอาเมเลีย วินด์เซอร์ (อังกฤษ: Lady Amelia Windsor; 24 สิงหาคม ค.ศ. 1995) หรือชื่อเต็มว่า อาเมเลีย โซเฟีย เทโอโดรา แมรี มาร์กาเรต วินด์เซอร์ (Amelia Sophia Theodora Mary Margaret Windsor) เป็นนางแบบหญิงชาวอังกฤษและเป็นสมาชิกของราชวงศ์สหราชอาณาจักร ปัจจุบันเธออยู่ในลำดับที่ 42 ในการสืบราชบัลลังก์ของสหราชอาณาจักร
ประวัติ

เลดีอาเมเลีย วินด์เซอร์เกิดเมื่อวันที่ 24 สิงหาคม ค.ศ. 1995 ณ โรงพยาบาลโรซีในเคมบริดจ์ เข้าพิธีบัพติศมาในเดือนธันวาคมปีเดียวกัน ณ โบสถ์น้อยภายในพระราชวังเซนต์เจมส์ เป็นธิดาคนเล็กของจอร์จ วินด์เซอร์ เอิร์ลแห่งเซนต์แอนดรูส์ กับซิลเวนา โทมาเซลลี เธอเป็นพระนัดดาในเจ้าชายเอ็ดเวิร์ด ดยุกแห่งเคนต์ และเป็นพระญาติชั้นที่หนึ่งของสมเด็จพระราชินีนาถเอลิซาเบธที่ 2 นอกจากนี้เจ้าหญิงมารีนาแห่งกรีซและเดนมาร์ก ย่าของเธอเป็นพระญาติของเจ้าชายฟิลิป ดยุกแห่งเอดินบะระ พระราชสวามี ส่วนมารดาสืบสันดานจากตระกูลโทมาเซลลีแห่งออสเตรีย
เลดีอาเมเลียมีพี่ชายและพี่สาวคือ เอ็ดเวิร์ด วินด์เซอร์ ลอร์ดดาวน์แพทริก และเลดีมารีนา ชาร์ลอตต์ วินด์เซอร์ ตามลำดับ นอกจากนี้เธอยังเป็นพระญาติชั้นที่สามของเจ้าชายวิลเลียม ดยุกแห่งเคมบริดจ์ และเจ้าชายเฮนรี ดยุกแห่งซัสเซกซ์
การทำงาน

เลดีอาเมเลียเซ็นสัญญาเข้าร่วมกับสตอร์มโมเดลเมเนจเมนต์ (Storm Model Management) โดยถ่ายปกนิตยสารแทตเลอร์ (Tatler) ใน ค.ศ. 2016 เดือนกุมภาพันธ์ปีถัดมาเธอเดินแบบให้กับดอลเชเอกับบานา (อิตาลี: Dolce & Gabbana) ในงานสัปดาห์แฟชั่นมิลาน และเดินให้กับดอลเชเอกับบานาอีกใน ค.ศ. 2019 ในชุดฤดูใบไม้ผลิ
ค.ศ. 2017 เธอขึ้นปกนิตยสารโว้กเจแพนประจำเดือนสิงหาคม ใน ค.ศ. 2018 เธอร่วมงานกับเพเนโลพีชิลเวอส์ (Penelope Chilvers) เพื่อเดินแบบรองเท้าและเป็นนางแบบโฆษณาในประเทศสเปน โดยร้อยละ 20 จากการจำหน่ายรองเท้าของเธอจะบริจาคแก่องค์กรการกุศลวอร์ไชลด์ (War Child) อันเป็นองค์กรที่ให้การช่วยเหลือเยาวชนในพื้นที่ที่มีความขัดแย้ง
นอกจากนี้เธอยังทำงานให้กับชาเนล (Chanel), อาเซดินอาลายา (Azzedine Alaïa) และฝึกงานกับบุลการี (BVLGARI)
ชีวิตส่วนตัว

เลดีอาเมเลียสำเร็จการศึกษาจากโรงเรียนเซนต์แมรีส์ในแอสคอตซึ่งเป็นโรงเรียนคาทอลิก เธอใช้เวลาว่างก่อนเข้ามหาวิทยาลัย (gap year) ในประเทศอินเดียและไทย แล้วเข้าศึกษาต่อด้านภาษาฝรั่งเศสและอิตาลี มหาวิทยาลัยเอดินบะระ
ใน ค.ศ. 2017 เลดีอาเมเลียถูกจัดไว้ในอันดับรายชื่อการแต่งกายนานาชาติดีที่สุดโดยนิตยสารเวนิตีแฟร์ ทั้งยังได้รับการยกย่องว่า "เป็นราชนิกุลที่สวยที่สุดในพระราชวงศ์" โดยนิตยสารแทตเลอร์
ชีวิตส่วนตัว > สิทธิในการสืบราชสันตติวงศ์

จอร์จ วินด์เซอร์ เอิร์ลแห่งเซนต์แอนดรูส์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกใน ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสใน ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกใน ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013 (Succession to the Crown Act 2013) ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูส์พ่อของเลดีอาเมเลียมีชื่ออยู่ในการสืบราชสมบัติอีกครั้ง แต่พี่ ๆ ของเธอยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชสมบัติ ปัจจุบันเธออยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
คำนำหน้านาม

เธอใช้คำนำหน้านามว่าเลดี เนื่องจากมีบิดาเป็นเอิร์ล
อาเลสซันโดร โฟลเรนซี

อาเลสซันโดร โฟลเรนซี (อิตาลี: Alessandro Florenzi; เกิด 11 มีนาคม ค.ศ. 1991) เป็นนักฟุตบอลชาวอิตาลี ปัจจุบันเล่นในตำแหน่งแบ็กขวาให้แก่เอซี มิลานและทีมชาติอิตาลี
โฟลเรนซีเริ่มต้นเป็นนักฟุตบอลอาชีพกับสโมสรฟุตบอลโรมาในปี ค.ศ. 2011 และเขาได้ถูกส่งไปลับฝีเท้าที่สโมสรฟุตบอลโกรโตเน ในปี 2011-2012  ในระดับนานาชาติ เขาเป็นหนึ่งในทีมชาติอิตาลี ชุดอายุไม่เกิน 21 ปี ซึ่งสามารถคว้าอันดับสองในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013  ต่อมาเขาได้ถูกเลือกให้เป็นหนึ่งในตัวแทนของทีมชาติอิตาลีในการแข่งขันฟุตบอลชิงแชมป์แห่งชาติยุโรป 2016
สโมสร > โรมา

ผลผลิตจากชุดเยาวชน ของโรมา โฟลเรนซีได้ลงสนามในการแข่งขันเซเรียอาครั้งแรก ในนัดที่ชนะ 3-1 กับซัมป์โดเรีย ในวันที่ 22 พฤษภาคม ค.ศ. 2011 โดยถูกเปลี่ยนตัวกับฟรันเชสโก ตอตตี
สโมสร > โรมา > ถูกส่งไปยังโกรโตเน

ในช่วงฤดูร้อนของปี ค.ศ. 2011 โฟลเรนซีได้ถูกส่งแบบยืมตัวไปยังสโมสรฟุตบอลโกรโตเนในเซเรียบี เขาได้ลงสนามครั้งแรกกับโกรโตเนในวันที่ 27 สิงหาคม ค.ศ. 2011 โดยสามารถยิงประตูในบ้านได้ ในนัดที่แพ้ให้กับลิวอร์โน 2-1

เมื่อวันที่ 22 มิถุนายน ค.ศ. 2012 โกรโตเนได้ใช้สิทธิ์ในสัญญายืมตัว โดยซื้อสิทธิ์การเป็นเจ้าของร่วม (Co-Ownership) ในราคา 250,000 ยูโร อย่างไรก็ตามเมื่อวันที่ 6 กรกฎาคม ค.ศ. 2012 โรมาได้ทำการซื้อสิทธิ์การเป็นเจ้าของร่วมกลับมา ซึ่งเป็นเงิน 1.25 ล้านยูโร
สโมสร > โรมา > กลับสู่โรมา

โฟลเรนซีได้ลงเล่นนัดแรกในเซเรียอาฤดูกาล 2012-13 ในฐานะตัวสำรองในครึ่งหลังของเกมที่เสมอ 2-2 กับคาตาเนีย ในวันที่ 26 สิงหาคม ค.ศ. 2012 และหลังจากนั้นเขาได้เป็นตัวจริงในนัดที่ชนะอินเตอร์มิลาน 3-1 ในสัปดาห์ต่อมา ซึ่งเขาสามารถทำประตูแรกของเขาในเสื้อโรมาได้สำเร็จ โฟลเรนซีลงเล่นจนจบฤดูกาลแรกของเขา ซึ่งลงเล่นไปถึง 36 นัด และทำได้ 3 ประตู, เมื่อวันที่ 31 กรกฎาคม ค.ศ. 2013 โฟลเรนซีทำประตุและช่วยประตูในนัดที่ชนะ 3-1 กับ MLS All-stars ใน 2013 MLS All-Star Game โดยเขาได้มีชื่อใน MLS All-Star Game MVP
ในเซเรียอาฤดูกาล 2013-2014 โฟลเรนซีได้ช่วยให้โรมาได้ที่ 2 ทำให้โรมากลับเข้ามาเล่นในรายการยูฟ่าแชมเปียนส์ลีก เป็นครั้งแรกนับตั้งแต่ ฤดูกาล 2010–2011 โฟลเรนซียังเป็นส่วนสำคัญในชัยชนะทั้งสิบนัดของโรมา ตั้งแต่ต้นฤดูกาล โดยสามารถทำประได้ในนัดที่เจอกับลิวอร์โน, ปาร์มา, โบโลญญา และอินเตอร์มิลาน เมื่อวันที่ 12 มกราคม ค.ศ. 2014 โฟลเรนซีทำประตูได้อย่างยอดเยี่ยมด้วยจักรยานอากาศ ยิงประตูแรกให้กับโรมาในนัดที่ชนะ 4-0 ของ Roma กับเจนัว โดยโฟลเรนซีเล่นในเซเรียอาฤดูกาลนี้ไป 36 นัด จากทั้งหมด 38 นัด
โฟลเรนซีได้ลงเล่นนัดแรกในเซเรียอาฤดูกาล 2014-15 เมื่อวันที่ 30 สิหาคม ค.ศ. 2014 ในฐานะตัวสำรองในครึ่งหลังในนัดที่ชนะฟีออเรนตีนา 2-0 จากนั้นเขาก็ได้เป็นตัวจริงในนัดที่ชนะเอ็มโปลี 0-1 เมื่อวันที่ 13 กันยายน ค.ศ. 2014 โฟลเรนซีได้ลงเล่นรายการยูฟ่าแชมเปียนส์ลีกเป็นครั้งแรกในฐานะตัวสำรอง โดยเปลี่ยนกับฮวน อิตูร์เบ้ ที่ได้รับบาดเจ็บ ในนัดที่ชนะ 5-1 กับซีเอสเคเอ มอสโก ในรอบแบ่งกลุ่ม เมื่อวันที่ 17 กันยายน ค.ศ. 2014  โฟลเรนซียิงประตูแรกของเขาในฤดูกาล ในนัดที่โรมาชนะ 2-0 กับกายารี่ โดยมีมัตเตีย เดสโตร เป็นผู้เปิดบอลมาให้
เมื่อวันที่ 16 กันยายน ค.ศ. 2015 โฟลเรนซียิงประตูได้ไกลถึง 50 หลา ใส่แชมป์เก่าบาร์เซโลนา เมื่อเขาเห็นผู้รักษาประตูออกห่างจากประตู ในยูฟ่าแชมเปียนส์ลีก รอบแบ่งกลุ่ม ส่งผลให้ตีเสมอ 1-1  ซึ่งประตูนี้ทำให้เขาได้รับการเสนอชื่อเป็นหนึ่งในสามคนสุดท้ายสำหรับรางวัล 2015 FIFA Puskás Award
เมื่อวันที่ 27 ตุลาคม ค.ศ. 2016 โฟลเรนซีได้รับบาดเจ็บเส้นเอ็นไขว้หน้าหัวเข่าซ้ายในนัดที่ชนะซัสซูโอโลนอกบ้าน 3-1 ทำให้เขาต้องไปพักรักษาอย่างน้อยสี่เดือน  เมื่อวันที่ 17 กุมภาพันธ์ ค.ศ. 2017 โฟลเรนซีถูกตัดสิทธิ์ในนัดที่เหลือของฤดูกาล จากการที่ได้รับบาดเจ็บอีกครั้งในสัปดาห์แรกที่เขากลับมาฝึกซ้อม  เมื่อวันที่ 16 กันยายน ค.ศ. 2017 เขาได้กลับมาในนัดที่โรมาเปิดบ้านชนะเฮลลาส เวโรนา 3-0
ทีมชาติ

เมื่อวันที่ 14 พฤศจิกายน ค.ศ. 2012 โฟลเรนซีได้ลงสนามนัดแรกของเขากับทีมชาติอิตาลี ภายใต้การคุมทีมของเซซาเร่ ปรันเดลลี่ ในนัดกระชับมิตรที่พบกับฝรั่งเศส
โฟลเรนซีเป็นส่วนหนึ่งของทีมชาติอิตาลี ชุดอายุไม่เกิน 21 ปี ที่ไปแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013ที่ประเทศอิสราเอล ในนาม "อัซซูรินี่" ซึ่งผ่านการแข่งขันมาจนถึงรอบชิงชนะเลิศ โดยแพ้ 4-2 ให้กับทีมชาติสเปน ชุดอายุไม่เกิน 21 ปี  โดยโฟลเรนซีทำประตูได้เพียงประตูเดียวในการแข่งขัน ซึ่งทำได้ในรอบแบ่งกลุ่ม ที่ได้ชัยชนะเหนือประเทศเจ้าบ้าน 4-0
เมื่อวันที่ 15 ตุลาคม ค.ศ. 2013 โฟลเรนซียิงประตูแรกของเขาในการแข่งขันในศึกฟุตบอลโลกรอบคัดเลือกกับอาร์เมเนียที่จบลงด้วยผลการแข่งขัน 2-2 ที่สนามสตาดีโอซานเปาโลในเนเปิลส์  โฟลเรนซีไม่ถูกเลือกอยู่ในรายชื่อการทำทีมของเซซาเร่ ปรันเดลลี่ ในฟุตบอลโลก 2014
เมื่อวันที่ 30 สิงหาคม ค.ศ. 2014 หัวหน้าโค้ชทีมชาติอิตาลีคนใหม่อันโตนิโอ คอนเต้ ได้ใส่ชื่อของโฟลเรนซีในตัวจริงของการแข่งขันฟุตบอลชิงแชมป์แห่งชาติยุโรปรอบคัดเลือก  เมื่อวันที่ 31 พฤษภาคม ค.ศ. 2016 เขาได้รับเลือกให้เป็นหนึ่งใน 23 คน จากคอนเต้ สำหรับการแข่งขันฟุตบอลชิงแชมป์แห่งชาติยุโรป 2016
รูปแบบการเล่น

โฟลเรนซีเป็นนักเตะที่ใจสู้ ฉลาดรอบคอบ และเป็นนักเตะที่มีการเล่นหลากหลายมาก แม้ว่าตอนแรกเขาจะเล่นในตำแหน่งกองกลางตัวกลาง แต่เขาก็สามารถเล่นได้ทุกที่ในตำแหน่งกองกลาง และเขายังสามารถเล่นในตำแหน่งปีกได้ และแม้กระทั่งเป็น
ฟูลแบ็ก หรือวิงแบ็กตลอดการค้าแข้งของเขา  โฟลเรนซีเป็นนักเตะที่รวดเร็ว แข็งแรง และขยันเป็นอย่างมาก เขามีประสิทธิ์ภาพในการช่วยเหลือทีมทั้งในเกมรุก และเกมรับ ด้วยฝีเท้า และความอึดของเขา  เมื่อเขาเล่นในตำแหน่งกองกลางตัวรุก เขาแสดงให้เห็นถึงความสามารถในการสร้างสรรค์เล่นเกมรุกของเขา  เขามีพรสวรรค์ด้านเทคนิค การจ่ายบอล และการเปิดบอลจากริมเส้น และแม้ว่าเขาจะมีขนาดตัวที่เล็ก แต่เขาก็เล่นลูกกลางอากาศได้อย่างมีประสิทธิภาพ เขายังเป็นกองหน้าที่ดี และเล่นลูกนิ่งได้อย่างแม่นยำ  โฟลเรนซีได้อ้างว่าเซสก์ ฟาเบรกัส เป็นไอดอลของเขา
สถิติการลงเล่น > สโมสร

| สโมสร | ฤดูกาล | ลีก> ลงเล่น | ลีก> ประตู | โกปปาอีตาเลีย> ลงเล่น | โกปปาอีตาเลีย> ประตู | ฟุตบอลสโมสรยุโรป> ลงเล่น | ฟุตบอลสโมสรยุโรป> ประตู | รายการอื่นๆ> ลงเล่น | รายการอื่นๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- |
| โรมา | 2010–2011 | 1 | 0 | 0 | 0 | 0 | 0 | 0 | 0 | 1 | 0 |
| โรมา | 2012–2013 | 36 | 3 | 3 | 1 | — | — | — | — | 39 | 4 |
| โรมา | 2013–2014 | 37 | 6 | 4 | 0 | — | — | — | — | 41 | 6 |
| โรมา | 2014–2015 | 35 | 5 | 1 | 0 | 9 | 0 | — | — | 45 | 5 |
| โรมา | 2015–2016 | 33 | 7 | 1 | 0 | 8 | 1 | — | — | 42 | 8 |
| โรมา | 2016–2017 | 9 | 0 | 0 | 0 | 4 | 1 | — | — | 13 | 1 |
| โรมา | 2017–2018 | 32 | 1 | 0 | 0 | 10 | 0 | — | — | 42 | 1 |
| โรมา | รวม | 183 | 22 | 9 | 1 | 31 | 2 | — | — | 223 | 25 |
| โกรโตเน (ยืม) | 2011–2012 | 35 | 11 | 1 | 0 | — | — | — | — | 36 | 11 |
| รวม | รวม | 218 | 33 | 10 | 1 | 31 | 2 | — | — | 259 | 36 |
↑  หกครั้งในยูฟ่าแชมเปียนส์ลีก, สามครั้งในยูฟ่ายูโรปาลีก
สถิติการลงเล่น > ทีมชาติ

| ทีมชาติอิตาลี> ปี | ทีมชาติอิตาลี> ลงเล่น | ทีมชาติอิตาลี> ประตู |
| --- | --- | --- |
| 2012 | 1 | 0 |
| 2013 | 3 | 1 |
| 2014 | 3 | 0 |
| 2015 | 6 | 1 |
| 2016 | 11 | 0 |
| 2017 | 1 | 0 |
| 2018 | 3 | 0 |
| รวม | 28 | 2 |
สถิติการลงเล่น > ประตูในทีมชาติ

| ประตูที่ | วันที่ | สถานที่ | คู่แข่ง | ยิงเมื่อ | ผลลัพธ์ | การแข่งขัน |
| --- | --- | --- | --- | --- | --- | --- |
| 1. | 15 ตุลาคม ค.ศ. 2013 | สตาดีโอซานเปาโล, เนเปิลส์, อิตาลี |  อาร์มีเนีย | 1–1 | 2–2 | ฟุตบอลโลก 2014 รอบคัดเลือก |
| 2. | 13 ตุลาคม ค.ศ. 2015 | สตาดีโอโอลิมปีโก, โรม, อิตาลี |  นอร์เวย์ | 1–1 | 2–1 | ฟุตบอลชิงแชมป์แห่งชาติยุโรป 2016 รอบคัดเลือก |
เกียรติประวัติ > สโมสร

โรม่า
กัลโช เซเรีย อา (3): 2013–2014, 2014–2015,  2016–2017
โกปปาอีตาเลีย (1): 2012–2013
เกียรติประวัติ > ทีมชาติ

อิตาลี ชุดอายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี (1): 2013
เกียรติประวัติ > ส่วนบุคคล

Volkswagen MLS All-Star Game MVP: 2013
Pallone d'Argento: 2015–16
แหล่งข้อมูลอื่น

Statistics at Italian Footballers' Association
Profile at Lega Calcio website ที่ เวย์แบ็กแมชชีน (เก็บถาวร 2012-12-09)
Profile at the Italian FA website
Profile at the A.S. Roma website ที่ เวย์แบ็กแมชชีน (เก็บถาวร 2014-10-01)
| ด ค กผู้เล่นชุดปัจจุบันของเอซี มิลาน  |
| --- | --- |
 2 Calabria  4 Bennacer  5 ดาโล  7 Castillejo  8 ซูโซ  9 Piątek  10 ชัลฮาโนลู  11 อิบราฮีมอวิช  12 Conti  13 โรมัญโญลี (c)  17 Leão  19 Hernandez  20 Biglia  22 Musacchio  23 Strinić  24 แคร์  25 เรย์นา  27 ซิลวา  31 Caldara  33 Krunić  39 Paquetá  43 Duarte  46 Gabbia  56 ซาเลอมาเกิร์ส  68 Rodríguez  79 Kessié  90 A. Donnarumma  93 Laxalt  99 จี. ดอนนารุมมา  Manager: ปิโอลี 
| ด ค กรายชื่อนักกีฬาทีมชาติอิตาลี – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 บุฟฟอน (c)  2 เด ชิลโย  3 กีเอลลีนี  4 ดาร์มีอัน  5 อ็อกบอนนา  6 กันเดรวา  7 ซาซา  8 โฟลเรนซี  9 เปลและ  10 มอตตา  11 อิมโมบีเล  12 ซีรีกู  13 มาร์เกตตี  14 สตูราโร  15 บาร์ซัลยี  16 เด รอสซี  17 แอเดร์  18 ปาโรโล  19 โบนุชชี  20 อินซิญเญ  21 แบร์นาร์เดสกี  22 เอล ชาราวี  23 จักเกรีนี  ผู้ฝึกสอน: กอนเต  |  1 บุฟฟอน (c)  2 เด ชิลโย  3 กีเอลลีนี  4 ดาร์มีอัน  5 อ็อกบอนนา  6 กันเดรวา  7 ซาซา  8 โฟลเรนซี  9 เปลและ  10 มอตตา  11 อิมโมบีเล  12 ซีรีกู  13 มาร์เกตตี  14 สตูราโร  15 บาร์ซัลยี  16 เด รอสซี  17 แอเดร์  18 ปาโรโล  19 โบนุชชี  20 อินซิญเญ  21 แบร์นาร์เดสกี  22 เอล ชาราวี  23 จักเกรีนี  ผู้ฝึกสอน: กอนเต  |  |
| ด ค กรายชื่อนักกีฬาทีมชาติอิตาลี – ชนะเลิศ ฟุตบอลชิงแชมป์แห่งชาติยุโรป 2020 (สมัยที่ 2) |
| --- | --- | --- |
|  1 ซีรีกู  2 ดี โลเรนโซ  3 กีเอลลีนี (c)  4 สปีนัซโซลา  5 โลกาเตลลี  6 แวร์รัตตี  7 กัสโตรวิลลี  8 ฌอร์ฌีญู  9 เบลอตตี  10 อินซิญเญ  11 เบราร์ดี  12 เปสซีนา  13 แอแมร์ซง  14 กีเอซา  15 อาแชร์บี  16 กริสตันเต  17 อิมโมบีเล  18 บาเรลลา  19 โบนุชชี  20 แบร์นาร์เดสกี  21 ดอนนารุมมา  22 รัสปาโดรี  23 บัสโตนี  24 โฟลเรนซี  25 โตลอย  26 เมเรต  ผู้ฝึกสอน: มันชีนี  |  1 ซีรีกู  2 ดี โลเรนโซ  3 กีเอลลีนี (c)  4 สปีนัซโซลา  5 โลกาเตลลี  6 แวร์รัตตี  7 กัสโตรวิลลี  8 ฌอร์ฌีญู  9 เบลอตตี  10 อินซิญเญ  11 เบราร์ดี  12 เปสซีนา  13 แอแมร์ซง  14 กีเอซา  15 อาแชร์บี  16 กริสตันเต  17 อิมโมบีเล  18 บาเรลลา  19 โบนุชชี  20 แบร์นาร์เดสกี  21 ดอนนารุมมา  22 รัสปาโดรี  23 บัสโตนี  24 โฟลเรนซี  25 โตลอย  26 เมเรต  ผู้ฝึกสอน: มันชีนี  |  |
แคว้นลอมบาร์เดีย

| แคว้นลอมบาร์เดีย Regione Lombardia (อิตาลี) |
| --- | --- |
แคว้น
   ธง ตราอาร์ม
แผนที่ประเทศอิตาลีแสดงที่ตั้งของแคว้นลอมบาร์เดีย
ประเทศ: อิตาลี
เมืองหลัก: มิลาน
การปกครอง
 • ประธานแคว้น: โรแบร์โต มาโรนี
พื้นที่
 • ทั้งหมด: 23,844 ตร.กม. (9,206 ตร.ไมล์)
ประชากร (31 สิงหาคม 2560)
 • ทั้งหมด: 10,028,904 คน
 • ความหนาแน่น: 420 คน/ตร.กม. (1,100 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
จีดีพี (ตัวเงิน): 357 พันล้านยูโร (2558)
จีดีพี (อำนาจซื้อ): 35,700 ยูโร (2558)
เว็บไซต์: www.regione.lombardia.it
ทิวทัศน์ของแคว้นลอมบาร์เดีย
ลอมบาร์เดีย (อิตาลี: Lombardia), ลุมบาร์ดีอา (ลุมบาร์ตตะวันตก: Lombardia) หรือ ลอมบาร์ดี (อังกฤษ: Lombardy) เป็นแคว้นหนึ่งในยี่สิบแคว้นของประเทศอิตาลี มีเมืองหลักคือมิลาน (มีลาโน) ประชากร 1 ใน 6 ของอิตาลีอาศัยอยู่ในแคว้นนี้ และผลิตภัณฑ์มวลรวมภายในประเทศ 1 ใน 5 ของอิตาลีผลิตขึ้นในแคว้นนี้ ลอมบาร์เดียใช้ภาษาอิตาลีเป็นภาษาราชการ ถึงแม้ว่าจะมีภาษาท้องถิ่นอันเก่าแก่ต่าง ๆ มากมาย (ภาษาลุมบาร์ตตะวันออกและลุมบาร์ตตะวันตก) และยังมีผู้พูดภาษาเอมีเลียในจังหวัดมันโตวา, ปาวีอา และเครโมนา จุดหมายปลายทางสำคัญที่นักท่องเที่ยวนิยมประกอบด้วยเมืองทางประวัติศาสตร์ เช่น มิลาน, เบรชชา, มันโตวา, ปาวีอา, เครโมนา, แบร์กาโม และมีทะเลสาบการ์ดา, โคโม, มัจโจเร และอีเซโอ
การแบ่งเขตการปกครอง

แคว้นลอมบาร์เดียแบ่งเขตการปกครองออกเป็น 12 จังหวัด
| จังหวัด | พื้นที่ (ตร> กม.) | ประชากร (คน) | ความหนาแน่น (คน/ตร> กม.) |
| --- | --- | --- | --- |
| จังหวัดเครโมนา | 1,772 | 358,628 | 202.4 |
| จังหวัดโคโม | 1,288 | 582,736 | 452.4 |
| จังหวัดซอนดรีโย | 3,212 | 181,841 | 56.6 |
| จังหวัดเบรชชา | 4,784 | 1,223,900 | 255.8 |
| จังหวัดแบร์กาโม | 2,723 | 1,070,060 | 392.9 |
| จังหวัดปาวีอา | 2,965 | 535,948 | 180.7 |
| จังหวัดมอนซาและบรีอันซา | 364 | 783,750 | 2,088 |
| จังหวัดมันโตวา | 2,339 | 407,983 | 174.4 |
| จังหวัดมิลาน | 1,620 | 3,170,273 | 1,620 |
| จังหวัดเลคโค | 816 | 334,059 | 409.4 |
| จังหวัดโลดี | 782 | 222,223 | 284.2 |
| จังหวัดวาเรเซ | 1,199 | 868,777 | 724.6 |
แหล่งมรดกโลก

วัดซานตามารีอาเดลเลกราซีเอ วัดที่มีจิตรกรรมฝาผนัง อาหารค่ำมื้อสุดท้าย ที่วาดโดยเลโอนาร์โด ดา วินชี และคอนแวนต์ในคณะดอมินิกัน
หมู่บ้านเครสปีดัดดา
ภาพเขียนบนหินที่วัลคาโมนรคา
ภูเขาศักดิ์สิทธิ์แห่งปีเยมอนเตและลอมบาร์เดีย
เมืองมันโตวาและซับบีโยนีตา
แหล่งข้อมูลอื่น

เว็บไซต์อย่างเป็นทางการของแคว้นลอมบาร์เดีย (อิตาลี)
วัดซานตามารีอาเดลเลกราซีเอในมิลาน
โกลอญโญมอนเซเซ

| Cologno Monzese Cològn  (ลอมบาร์ด) |
| --- | --- |
เทศบาล
Città di Cologno Monzese

   ธง ตราอาร์ม
แผนที่แสดงที่ตั้งของCologno Monzese 
Cologno Monzeseที่ตั้งของCologno Monzeseในอิตาลี
พิกัด: 45°31′42.98″N 9°16′41.78″E﻿ / ﻿45.5286056°N 9.2782722°E﻿ / 45.5286056; 9.2782722
ประเทศ: อิตาลี
แคว้น: Lombardy
นคร: Milan (MI)
Frazioni: San Maurizio al Lambro, San Giuliano Monzese
การปกครอง
 • นายกเทศมนตรี: Angelo Rocchi
พื้นที่
 • ทั้งหมด: 8.4 ตร.กม. (3.2 ตร.ไมล์)
ความสูง: 134 เมตร (440 ฟุต)
ประชากร (31 March 2018)
 • ทั้งหมด: 47,749 คน
 • ความหนาแน่น: 5,700 คน/ตร.กม. (15,000 คน/ตร.ไมล์)
เดมะนิม: Colognesi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 20093
รหัสเขตโทรศัพท์: 02
เว็บไซต์: เว็บไซต์ทางการ
โกลอญโญมอนเซเซ (อิตาลี: Cologno Monzese) เป็นเทศบาลในมหานครมิลาน ในแคว้นลอมบาร์เดีย ประเทศอิตาลี ตั้งอยู่ทางทิศตะวันออกเฉียงเหนือของมิลาน ราว 5 กิโลเมตร (3 ไมล์) ประชากรของเมืองได้เพิ่มขึ้นมากหลังสงครามโลกครั้งที่สอง เมื่อผู้คนจากทางใต้ของอิตาลีได้ย้ายมาอยู่เมืองนี้ โดยเฉพาะจากแคว้นปุลยา
แม่น้ำโป

| แม่น้ำโป |
| --- | --- |
แม่น้ำโปที่ตูริน แคว้นปีเยมอนเต
แผนที่ลุ่มน้ำของแม่น้ำโป
ที่ตั้ง
ประเทศ: อิตาลี, ฝรั่งเศส และสวิตเซอร์แลนด์
แอ่งโป: อิตาลี, ฝรั่งเศส และสวิตเซอร์แลนด์
นคร: ตูริน, เกรโมนา, Piacenza, แฟร์รารา
ลักษณะทางกายภาพ

ต้นน้ำ: Monte Viso
 • ตำแหน่ง: ใกล้Crissolo ประเทศอิตาลี
 • พิกัด: 44°42′5″N 7°5′35″E﻿ / ﻿44.70139°N 7.09306°E﻿ / 44.70139; 7.09306
 • ระดับความสูง: 3,700 m (12,100 ft)
 
ปากน้ำ: ทะเลเอเดรียติก
 • ตำแหน่ง: ใกล้อาเดรีย ประเทศอิตาลี
 • พิกัด: 44°57′9″N 12°25′55″E﻿ / ﻿44.95250°N 12.43194°E﻿ / 44.95250; 12.43194
 • ระดับความสูง: 0 m (0 ft)
ความยาว: 652 km (405 mi)
พื้นที่ลุ่มน้ำ: 74,000 km2 (29,000 sq mi)

อัตราการไหล:  
 • เฉลี่ย: 1,540 m3/s (54,000 cu ft/s)
 • สูงสุด: 3,100 m3/s (110,000 cu ft/s)
 
ลุ่มน้ำ
ลำน้ำสาขา:  
 • ซ้าย: Dora Baltea, Ticino, อัดดา, Oglio, Mincio
 • ขวา: ตานาโร

โป (อิตาลี: Po; ละติน: Padus หรือ Ēridanus; ลิกูเรียโบราณ: Bodincus หรือ Bodencus) เป็นแม่น้ำที่มีความยาวทั้งสิ้น 652 กิโลเมตรหรือ 682 กิโลเมตรถ้ารวมแม่น้ำไมราด้วย ที่ไหลจากต้นแม้น้ำในเทือกเขาแอลป์ไปทางตะวันออกทางตอนเหนือของอิตาลีไปยังสามเหลี่ยมปากแม่น้ำบนฝั่งทะเลเอเดรียติกไม่ไกลจากเวนิส แม่น้ำโปเป็นแม่น้ำสายที่ยาวที่สุดในอิตาลี ส่วนที่กว้างที่สุดกว้าง 503 เมตร
สามเหลี่ยมปากแม่น้ำโปตั้งอยู่บนคาบสมุทรอิตาลี ทางตอนเหนือของคาบสมุทรอิตาลีติดกับเทือกเขาแอลป์ ทางทิศตะวันออกติดกับทะเลเอเดรียติก และทิศตะวันตกติดกับทะเลเมดิเตอร์เรเนียน โดยแม่น้ำโปเป็นแม่น้ำที่มีความยาวมากที่สุดในอิตาลีและมีต้นกำเนิดจากเทือกเขาแอลป์ไหลเข้าสู่ประเทศอิตาลีทางทิศเหนือและไหลออกสู่ทะเลเอเดรียติกทางทิศตะวันออก
เนื่องจากสามเหลี่ยมปากแม่น้ำโปนี้มีตะกอนที่มาตกสะสมตัวอยู่จากการพัดพา ตะกอนที่มีแหล่งกำเนิดที่สำคัญมาจากเทือกเขาแอลป์ลงมาตามลำน้ำโปโดยที่แม่ น้ำโปเป็นแม่น้ำที่มีสาขามากมายบริเวณปลายน้ำจัดเป็นสามเหลี่ยมปากแม่น้ำ ประเภท river dominate ซึ่งปริมาณตะกอนที่ได้รับมาจากอิทธิพลของแม่น้ำเป็นหลัก ตามการจำแนกประเภทโดย Willium Golloway จากมหาวิทยาลัยเท็กซัส
แหล่งข้อมูลอื่น

"Flooding on the Po River, Italy, as imaged by RADARSAT-1". Canada Centre for Remote Sensing. 2000. คลังข้อมูลเก่าเก็บจากแหล่งเดิมเมื่อ 21 มิถุนายน 2009. สืบค้นเมื่อ 6 เมษายน 2009.
"Ferrara, City of the Renaissance, and its Po Delta". World Heritage Centre, UNESCO. 1992–2009. สืบค้นเมื่อ 14 เมษายน 2009.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย 
ภูมิศาสตร์:  Pleiades 
อื่น ๆ:  IdRef
แฟร์รารา

| แฟร์รารา Fràra  (เอมีเลีย) |
| --- | --- |
เทศบาล
Comune di Ferrara
   ธง ตราอาร์ม
แผนที่แสดงที่ตั้งของแฟร์รารา 
แฟร์ราราที่ตั้งของแฟร์ราราในอิตาลี
พิกัด: 44°50′N 11°37′E﻿ / ﻿44.833°N 11.617°E﻿ / 44.833; 11.617
ประเทศ: อิตาลี
แคว้น: เอมีเลีย-โรมัญญา
จังหวัด: แฟร์รารา (FE)
Frazioni: Aguscello, Albarea, Baura, Boara, Borgo Scoline, Bova, Casaglia, Cassana, Castel Trivellino, Chiesuol del Fosso, Cocomaro di Cona, Cocomaro di Focomorto, Codrea, Cona, Contrapò, Corlo, Correggio, Denore, Focomorto, Francolino, Gaibana, Gaibanella, Sant'Egidio, Malborghetto di Boara, Malborghetto di Correggio, Marrara, Mezzavia, Monestirolo, Montalbano, Parasacco, Pescara, Pontegradella, Pontelagoscuro, Ponte Travagli, Porotto, Porporana, Quartesana, Ravalle, Sabbioni, San Bartolomeo in Bosco, San Martino, Spinazzino, Torre della Fossa, Uccellino, Viconovo, Villanova
การปกครอง
 • นายกเทศมนตรี: Alan Fabbri (LN)
พื้นที่
 • ทั้งหมด: 404.36 ตร.กม. (156.12 ตร.ไมล์)
ความสูง: 9 เมตร (30 ฟุต)
ประชากร (31 ธันวาคม ค.ศ 2016)
 • ทั้งหมด: 132,009 คน
 • ความหนาแน่น: 330 คน/ตร.กม. (850 คน/ตร.ไมล์)
เดมะนิม: เฟอร์ราเรซิ, เอสเตนซิ
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 44121–44124
รหัสเขตโทรศัพท์: 0532
นักบุญองค์อุปถัมภ์: นักบุญจอร์จ
วันสมโภชนักบุญ: 23 เมษายน
เว็บไซต์: เว็บไซต์ทางการ
แฟร์รารา (อิตาลี: Ferrara) เป็นเมืองที่ตั้งอยู่ในแคว้นเอมีเลีย-โรมัญญาในประเทศอิตาลี แฟร์ราราเป็นเมืองหลวงของจังหวัดแฟร์รารา
แฟร์ราราตั้งอยู่ประมาณ 50 กิโลเมตรทางตะวันออกเฉียงเหนือของโบโลญญาบนฝั่งโปดิโวลาโนซึ่งเป็นแควของแม่น้ำโป ตัวเมืองมีถนนกว้างและวังและคฤหาสน์มากมายจากคริสต์ศตวรรษที่ 14 และ 15 เมื่อเป็นที่ตั้งสำนักของตระกูลเอสเต ความงามและความสำคัญทางวัฒนธรรมของแฟร์ราราทำให้ได้รับการขึ้นทะเบียนเป็นมรดกโลกในปี ค.ศ. 1999